MEGÁLLAPODÁS

amely létrejött egyrészről:…………………………………………………………………. ……………………………………………………………………………………………………………

(az intézmény neve, címe, képviselője neve, képviselet jogcíme),

másrészről:

a) az ellátást igénybe vevő: b) az ellátást igénybe vevő

 törvényes képviselője:

név: név:

lakcím: postacím:

telefonszám: telefonszám:

anyja neve: gondnok kirendelő határozat száma:…

születési hely: ………..

születési idő: kelte: …

személyi ig.száma: (A képviseleti jogosultságot igazoló

TAJ száma: okiratot az intézmény másolatban

gondnokság foka: ………………………………… őrzi a nyilvántartásában.)

között az alábbi tartalommal:

1.) Az ellátás időtartama: \*

Az intézmény a szociális ellátást:

a) …….év………..hó ..…napjától kezdődően …….év ……….hó ….napjáig terjedő, határozott időre, vagy

b) …….év………..hó ..…napjától kezdődően határozatlan időtartamra szólóan biztosítja.

2.) Az intézmény szolgáltatásainak formája, módja és köre:

2.1. Az ellátás formája, típusa:

1. az ellátás formája:
* ápolást, gondozást nyújtó intézmény (1993. évi III. törvény (Szoc.tv.) 57. § (2) a) pontja),
1. az ellátás típusa:
* fogyatékos személyek otthona (Szt. 69. § (1) bek.)

2.2. Megállapodást kötő felek rögzítik, hogy az ellátott az ellátást a …………………………………………………………székhelyén/telephelyén\* veszi igénybe.

2.3. Megállapodást kötő felek rögzítik, hogy az Szoc.tv. 94/C. § (2a) bekezdésében foglaltak szerint, jelen megállapodás megkötését megelőzően az ellátást igénylő személy személyes jognyilatkozatot tett, ha cselekvőképes vagy cselekvőképességében a szociális ellátások igénybevételével összefüggő jognyilatkozatok tekintetében részlegesen korlátozott. A cselekvőképességet teljesen korlátozó gondnokság alatt álló személyt a megállapodás megkötését megelőzően meghallgatta az intézmény képviselője és véleményét a lehető legteljesebb mértékben figyelembe vette.

2.4. Az intézmény az ápolás, gondozás mellett, a Szoc.tv. szerinti teljes körű ellátást biztosítja az ellátást igénybe vevő számára. A teljes körű ellátás körébe a Szoc.tv. szerint az alábbi szolgáltatások tartoznak:

* + - a lakhatással összefüggő ellátás (bentlakás, fűtés, világítás, melegvíz)
		- napi min. háromszori étkezés (az Intézményben napi ötszöri étkeztetés biztosított),
		- az ellátást igénybe vevő a bentlakásos intézményben saját ruházatát és textíliáját használja, azonban ha az ellátást igénybe vevő megfelelő mennyiségű és minőségű saját ruházattal nem rendelkezik, a teljes körű ellátás részeként nyújtott ruházat legalább három váltás fehérneműt és hálóruhát, valamint az évszaknak megfelelő legalább két váltás felső ruházatot és utcai cipőt - szükség szerint más lábbelit – tartalmaz,
		- egészségügyi ellátás,
		- mentális gondozás.

2.5. Az Ellátást biztosító kötelezettséget vállal arra, hogy az ellátás igénybevételétől számított egy hónapon belül személyre szabott egyéni fejlesztési tervet készít, melyet félévente értékel és aktualizál. Ennek elkészítését és értékelését az ellátott személlyel, illetve törvényes képviselőjével közösen végzi.

2.6. Az ellátást igénybevevő személyes tárgyainak bevitelére irányuló intézményi szabályozást a Házirend rögzíti, figyelemmel a Szoc.tv. 94/E. §. (7) bekezdésére. Az értéktárgyak biztonságos megőrzéséről az intézmény vezetője gondoskodik. Az intézmény nem köteles megőrzésre átvenni az általában szokványostól eltérő, különösen nagyméretű, azaz normál szekrény méretet meghaladó, vagy különösen nagy értékű, azaz 100.000.-Ft. összeget meghaladó vagyontárgyakat. Az intézmény nem köteles átvenni megőrzésre azokat a vagyontárgyakat, értéktárgyakat sem, amelyek esetében az telephelyvezető, ill. az általa megbízott dolgozó úgy dönt, hogy azok tárolásában a megfelelő körülményeket, védelmet és ez által a tárgyak értékének, állagának megőrzését nem tudja biztosítani az intézmény. Ezen féleségek megfelelő, esetleg speciális elhelyezéséhez, hozzáférhetőségének biztosításához az intézmény segítséget nyújt az ellátott saját költségén. Intézmény nem vesz át megőrzésre nemesfémet, ékszert. Amennyiben intézményi ellátott részére a hozzátartozó, vagy gondnok ékszert, vagyontárgyakat, értéktárgyakat, nemesfémet hoz be, és azokat az intézményi ellátott személyes használatába adja, azok meglétéért felelősséget az Intézmény nem vállal. Amennyiben az ellátást igénybe vevő igényli, az Intézmény tájékoztatja a biztonságos elhelyezés lehetőségeiről. A nagyobb összegű, azaz 50.000.-Ft feletti készpénzzel érkező lakó számára szükség esetén az Intézmény segítséget nyújt abban, hogy lehetőség szerint 24 órán belül folyószámlán helyezhessék el készpénzüket. A készpénz betétben történő elhelyezéséig annak megőrzését a pénzkezelési szabályzatban rögzítettek alapján és a házirendben foglaltak szerint biztosítja az Intézmény.

3.) Az ellátást igénybe vevő (törvényes képviselő) intézményi tájékoztatása megtörtént, az ellátást igénybe vevő (törvényes képviselő) tudomásul veszi az Intézmény vezetőjének alábbiakra irányuló tájékoztatását:

* + - az intézményben biztosított szolgáltatásra, ellátás tartalmára és feltételeire,
		- az ellátást igénybe vevőt érintő, intézmény által vezetett nyilvántartásra,
		- az ellátást igénybe vevő és hozzátartozója közötti kapcsolattartás rendjére, különösen a látogatás, a távozás és a visszatérés rendjére,
		- az Érdekképviseleti Fórum működésére és a panaszjog gyakorlásának módjára,
		- az intézmény Házirendjére,
		- a jogosult jogait és érdekeit képviselő társadalmi szervezetekre,
		- az intézményi jogviszony megszűnésének eseteire,
		- a fizetendő térítési díjra, a teljesítés feltételeire, és a mulasztás következményeire vonatkozó tájékoztatását.
		- A jogosult és hozzátartozója az intézménybe való felvételkor köteles nyilatkozni a meghatározott tájékoztatásban foglaltak tudomásulvételéről, tiszteletben tartásáról, adatokat szolgáltatni az intézményben e törvény alapján vezetett nyilvántartásokhoz, nyilatkozni arról, hogy a szociális ellátásra való jogosultság feltételeit és a jogosult, továbbá a közeli hozzátartozója természetes személyazonosító adataiban beállott változásokat haladéktalanul közli az intézmény vezetőjével.

4.) Az ellátást igénybe vevő, (törvényes képviselője) kijelenti, hogy az adataiban, valamint az ellátásra való jogosultság feltételeiben való változtatásról, továbbá minden olyan körülményről, amely a személyi térítési díjfizetési kötelezettségét érinti (pl.: az ellátást igénybe vevő jövedelmében bekövetkezett változás stb.), haladéktalanul, de legkésőbb a változást követő 15 napon belül tájékoztatja az intézményvezetőt. Az ellátott illetve törvényes képviselője köteles további a személyi térítési díj felülvizsgálatára irányuló eljárás lefolytatását kezdeményezni, különös tekintettel az alábbi esetekre:

1. az a jelentős pénzvagyon, melynek terhére személyi térítési díjat megállapították, a személyi térítési díj megfizetésére teljes egészében felhasználásra került,
2. az ellátott jövedelme olyan mértékben csökken, hogy személyi térítési díj fizetési kötelezettségének nem tud tenni;
3. az ellátott jövedelme az öregségi nyugdíj mindenkori legkisebb összegének 25%-át meghaladó mértékben növekedett.

Ha az ellátott, a törvényes képviselője vagy a térítési díjat megfizető személy nem kéri a jövedelem (és vagyon) vizsgálat lefolytatását, úgy kell tekinteni, hogy vagyoni, jövedelmi viszonyai lehetővé teszik a térítési díj megfizetését.

Amennyiben az ellátott vagy törvényes képviselője e tájékoztatási kötelezettségét határidőben nem teljesíti, úgy a késedelemből eredő esetleges kárért a Szociális és Gyermekvédelmi Főigazgatóság (továbbiakban: Fenntartó) és az Aranyalma Integrált Szociális Intézmény Fejér Vármegye (továbbiakban: Intézmény) felelősséget nem vállal.

5.) Az intézményvezető köteles tájékoztatni az ellátást igénybe vevőt, illetve az általa megjelölt hozzátartozóját.

* + - az ellátást igénybe vevő állapotáról, annak lényeges változásáról,
		- az egészségügyi intézménybe való beutalásról,
		- az ellátás ideiglenes szüneteltetéséről, az ellátás biztosításában felmerült akadályoztatásról,
		- az áthelyezés kezdeményezéséről, kérelmezéséről,
		- a személyi térítési díjhátralék következményeiről, a behajtás érdekében tett intézkedésekről.

Az Intézmény Vezetője tájékoztatást ad az Intézmény által térítésmentesen biztosított alapgyógyszerek köréről, valamint az egyéni gyógyszerköltség viselésének eseteiről.

6.) A gondozott nyilatkozata

 a közeli (értesítendő) hozzátartozó megnevezésére vonatkozóan:………..…………………………………………………………………………….., ……………………………………………………………………………………………………..

 az értesítésből kizárt hozzátartozóra vonatkozóan:
………………………………………………………………..……………………………,……...

 ………………………………………………………………………………………………………

 az általa kötött tartási és öröklési szerződésről:……………………………… ……………………………………………………………………………………………..,……..

 a térítési díjfizetésre és a tartást, gondozást szerződésben vállaló kötelezettről: ……………………..…………………………………………………..…………………………..

 ………..............................................................................................................................................

7.) A személyi térítési díj megállapításának, fizetésének szabályai:

7.1. Az ellátási napra vetítve megállapított személyi térítési díj az intézményt fenntartó által ellátási napra vetítve megállapított intézményi térítési díj és az ellátott jövedelmi és vagyoni helyzete, valamint esetlegesen a tartásra köteles és képes hozzátartozó tartási képessége alapján kerül megállapításra.

7.2. A kötelezett által fizetendő személyi térítési díj összegét az intézményvezető konkrét összegben állapítja meg, és arról az ellátást igénylőt az ellátás igénybevételét megelőzően írásban tájékoztatja. A személyi térítési díj nem haladhatja meg az intézményi térítési díj összegét. Amennyiben a személyi térítési díjnak az ellátás igénybevételét megelőző megállapítása akadályba ütközik, a személyi térítési díj összegéről az intézményvezető legkésőbb jelen megállapodás aláírásától számított harminc napon belül értesíti a térítési díj fizetésére kötelezettet.

7.3. Az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át. A személyi térítési díjat úgy kell megállapítani, hogy az ellátott számára legalább a Szoc.tv. szerint előírt minimális összeg, mint költőpénz visszamaradjon. A költőpénz havi összege nem lehet kevesebb a tárgyév január 1-jén érvényes öregségi nyugdíj legkisebb összegének 20%-ánál, ha a térítési díjat úgy állapították meg, hogy az vagyont is terhel, 30%-ánál. Legalább a költőpénz összegére kell kiegészíteni az ellátottnak ezt az összeget el nem érő jövedelmét.

7.4. A személyi térítési díj az intézményi térítési díjjal megegyező összeg, ha a jövedelemhányad eléri vagy meghaladja az intézményi térítési díj összegét.

7.5. Ha a jövedelemhányad nem éri el az intézményi térítési díj összegét, és az ellátott jelentős pénzvagyonnal rendelkezik, a személyi térítési díj az intézményi térítési díjjal megegyező összeg azzal, hogy a jövedelemhányad és az intézményi térítési díj közötti különbözetet a jelentős pénzvagyonból kell fedezni.

7.6. Ha a jövedelemhányad nem éri el az intézményi térítési díj összegét, és az ellátott nem rendelkezik jelentős pénzvagyonnal, a személyi térítési díj a jelentős ingatlanvagyon kilencvenhatod részének és a jövedelemhányadnak az összege, de legfeljebb az intézményi térítési díjjal megegyező összeg.

7.7. Jelentős pénzvagyonnak minősül az ellátott rendelkezésére álló fizetési számla pozitív egyenlege, betétszerződés vagy takarékbetét-szerződés alapján fennálló követelése és készpénze összegének azon része, amely az intézményi térítési díj egyévi összegét a jogosult elhelyezésekor vagy a térítési díj felülvizsgálatakor meghaladja.

7.8. Jelentős ingatlanvagyonnak az ingatlanvagyon együttes értékének az öregségi nyugdíj mindenkori legkisebb összegének a negyvenszeresét meghaladó részét kell tekinteni. Ingatlanvagyonként kell figyelembe venni az ellátás igénylésének vagy a felülvizsgálat időpontjában az ellátást igénylő, ellátott tulajdonában álló ingatlant, valamint az őt illető hasznosítható, ingatlanon fennálló vagyoni értékű jogot, illetve az ellátás igénylését vagy a felülvizsgálatot megelőző 18 hónapban ingyenesen átruházott ingatlant, ha azok együttes forgalmi értéke az öregségi nyugdíj mindenkori legkisebb összegének a negyvenszeresét meghaladja. Osztatlan közös tulajdon esetén a tulajdoni hányadot kell figyelembe venni.

7.9. A 7.2. pontban foglaltaktól eltérően a Fenntartó dönt, és írásban tájékoztatja az ellátottat a Szoc.tv. 114.§ (3) bekezdése szerinti ingyenes ellátás biztosításáról. A fenntartó ingyenes ellátásban részesíti azt az ellátottat, aki jövedelemmel nem rendelkezik. Tartós bentlakásos intézményi ellátás esetében az ingyenes ellátás további feltétele, hogy az ellátottnak az Szoc.tv. 119. § (2) bekezdése szerinti jelzálog alapjául szolgáló vagyona és a Szoc.tv. 117/D. § (3) bekezdése szerinti eljárásban jogerősen térítési díj fizetésére kötelezett nagykorú, vér szerinti vagy örökbe fogadott gyermeke nincs. A jövedelemmel nem rendelkező ellátottak tekintetében a Fenntartó írásos tájékoztatójában rendelkezik arról is, hogy az ellátott számára a Szoc.tv. 117/A. § (1) bekezdésében meghatározott mértékű költőpénz biztosítva legyen.

7.10. Ha tartós bentlakásos intézményi ellátás esetén az ellátott jelentős pénz- vagy ingatlanvagyonnal nem rendelkezik, és a térítési díj megfizetését a Szoc.tv. 68/B. § (1) bekezdése vagy a Szoc.tv. 117/B. § (1) bekezdése szerint más személy sem vállalja, de az ellátottnak van nagykorú, vér szerinti,vagy örökbe fogadott gyermeke (a továbbiakban: gyermek), a jövedelemhányad – a 117/B. § (2) bekezdése szerinti esetben a más által vállalt személyi térítési díj – és az intézményi térítési díj közötti különbözet (továbbiakban: díjkülönbözet) megfizetésére az erre irányuló, Szoc.tv.117/D. §. (2) bekezdés szerinti megállapodás alapján a gyermek köteles.

 A díjkülönbözet megfizetése tekintetében a megállapodást a Szoc.tv. 94/C. § (1) bekezdés  *a)*  pontja szerinti személy *(állami fenntartású intézmény (szolgáltató) esetén az intézményvezető /szolgáltató vezetője),* kötheti meg a gyermekkel. A megállapodás tartalmazza

 *a)* a megfizetendő díjkülönbözet összegét,

 *b)* a fizetésre vonatkozó szabályokat és

 *c)* a megállapodás megszegésének jogkövetkezményeit.

 Ha a fenti (7.10. pontban rögzített) megállapodás nem jön létre, a fenntartó a bíróságtól kérheti, hogy a Ptk. rokontartásra irányadó szabályai alapján tartásra köteles és képes gyermeket tartási kötelezettsége és képessége mértékével arányban állóan a díjkülönbözet megfizetésére kötelezze.

 Az ellátott gyermekével szemben indított per kimenetele nem érinti az ellátott intézményi jogviszonyát, a bíróság jogerős határozatáig az ellátott személyi térítési díját az Szoc.tv. 117. § (2) bekezdés *b)* pontja alapján az ellátott jövedelemhányad alapján kell megállapítani. A jövedelemhányad nem haladhatja meg az ellátott havi jövedelmének 80%-át.

 A díjkülönbözetet megfizető gyermekre a térítési díjat megfizető más személyre vonatkozó szabályokat kell alkalmazni.

7.11. Amennyiben az ellátott, a törvényes képviselője, vagy a térítési díjat megfizető személy a személyi térítési díj összegét vitatja, illetve annak csökkentését, vagy elengedését kéri, a Szoc.tv.115.§ (4) bekezdése szerint, az intézményvezető erre vonatkozó értesítésének kézhezvételétől számított nyolc napon belül a fenntartóhoz fordulhat, ezt követően a fenntartó döntésének felülvizsgálata bíróságtól kérhető. A fenntartó döntéséig, illetve a bíróság jogerős határozatáig a korábban megállapított személyi térítési díjat kell megfizetni.

7.12. A térítési díj megfizetésére kötelezett az ellátásért a tárgyhónapot követő hó 10. napjáig köteles a személyi térítési díjat megfizetni az intézmény által megadott számlaszámra.

7.13. Kizárólag az intézménytől 24 óra és az azt meghaladó távollét minősül a személyi térítési díj szempontjából *távollétnek*. Azaz, az intézményben megkezdett, ill. az intézményben befejezett nap teljes intézményben töltött napnak minősül a személyi térítési díj számfejtésekor.

 Az ellátásban részesülő személy a két hónapot meg nem haladó távolléte idejére a megállapított személyi térítési díj 20 %-át fizeti. A távolléti napok naptári éves szinten összesíthetők.

7.14. Az ellátásban részesülő két hónapot meghaladó távolléte idejére:

1. egészségügyi intézményben történő kezelésének időtartama alatt, a távollét minden napjára, a napi személyi térítési díj 40 %-át,
2. az a.) pont alá nem tartozó esetben a távollét minden napjára a napi személyi térítési díj 60 %-át fizeti.

7.15. Ha a térítési díj fizetésére kötelezett a személyi térítési díjfizetési kötelezettségének nem tesz eleget, az intézményvezető 15 napos határidő megjelölésével írásban felhívja a kötelezettet az elmaradt térítési díj megfizetésére. Ha a határidő eredménytelenül telt el, a díjhátralékot, a kötelezett nevét, lakcímét nyilvántartásba veszi, és erről negyedévenként tájékoztatja a Fenntartót, a térítési díj behajtása, vagy a behajthatatlan hátralék törlése érdekében. Az intézményvezető továbbá évente tájékoztatja a Fenntartót az Szoc.tv. 119.§ (3) bekezdése szerinti jelzálogjog bejegyzés kezdeményezéséről való döntés érdekében.

7.16. Intézményvezetői felmondásnak van helye, amennyiben az ellátott, a törvényes képviselője, vagy a térítési díjat megfizető személy térítési díj fizetési kötelezettségének - az Szoc.tv.102.§ szerint - nem tesz eleget, ha hat hónapon át folyamatosan térítési díjtartozása áll fenn, és az a hatodik hónap utolsó napján a kéthavi személyi térítési díj összegét meghaladja, valamint vagyoni, jövedelmi viszonyai lehetővé teszik a térítési díj megfizetését.

 Ha az ellátott, a törvényes képviselője, vagy a térítési díjat megfizető személy vagyoni, jövedelmi viszonyai olyan mértékben megváltoztak, hogy a személyi térítési díj megfizetésére vonatkozó kötelezettségnek nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni, az intézményvezető a jövedelemvizsgálat eredményének megfelelően megállapítja a személyi térítési díjat.

 Amennyiben az ellátott, a törvényes képviselője, vagy a térítési díjat megfizető személy nem kéri a rendkívüli jövedelemvizsgálat lefolytatását, úgy kell tekinteni, hogy a megállapított személyi térítési díj megfizetését a vagyoni, jövedelmi viszonyai lehetővé teszik. Ha három hónapon át térítési díjtartozás áll fenn, az ellátottat, a törvényes képviselőt, vagy a térítési díjat megfizető személyt írásban tájékoztatni kell a felmondás lehetőségéről, annak kezdő időpontjáról, valamint a jövedelemvizsgálat lefolytatás kezdeményezésére irányuló jogszabályi előírásról és annak elmaradása esetén a jelen pontban rögzített következményekről.

8.) Az Ellátást biztosító kötelezettséget vállal arra, hogy a hatályos jogszabály alapján az intézmény által térítésmentesen biztosított alapgyógyszerek köréről részletes és pontos tájékoztatást ad az Ellátott részére. Az Ellátott tudomásul veszi, hogy az ezen kívül szükséges gyógyszerei – ideértve a gyógyszerért külön jogszabály alapján dobozonként fizetendő díj költségét is, – gyógyászati segédeszközei finanszírozásáról maga gondoskodik, a külön jogszabályban meghatározott esetek kivételével.

9.) Az ellátást igénybe vevő és hozzátartozója az intézmény részéről fennálló kötelezettségek teljesítésével kapcsolatban panaszt terjeszthet elő az intézményvezetőhöz. A panasz elbírálására jogosult 15 napon belül tájékoztatja a panasztevőt intézkedéséről. Ha a panasztevő a megtett intézkedéssel nem ért egyet, vagy a panasz kivizsgálására jogosult nem intézkedik, a panasztevő az intézkedés kézhezvételétől számított 8 napon belül a Fenntartóhoz fordulhat a jogorvoslattal.

10.) Az intézményi jogviszony megszűnik:

a) az intézmény jogutód nélküli megszűnésével,

b) a jogosult halálával,

c) a határozott idejű intézeti elhelyezés esetén a megjelölt időtartam lejártával, kivéve, ha az Szoc.tv. rendelkezései alapján az elhelyezés időtartama meghosszabbítható.

d) az Szoc.tv. 94/C. § szerinti megállapodás felmondásával.

11.) Az intézményi jogviszony megszüntetése (a Szoc.tv. 94/C. § szerinti megállapodás felmondása):

11.1. *Az ellátott, illetve törvényes képviselője* indokolás nélkül írásban mondhatja fel a megállapodást.

 *Az intézményvezető* írásban mondhatja fel, az alábbi esetekben:

a) az ellátott másik intézménybe történő elhelyezése indokolt, vagy az ellátott további intézményi elhelyezése nem indokolt,

b) az ellátott a házirendet súlyosan megsérti,

c) az ellátott jogosultsága megszűnik,

d) az ellátott, a törvényes képviselője, vagy a térítési díjat megfizető személy térítési díjfizetési kötelezettségének - az Szoc.tv.102.§ szerint - nem tesz eleget. Az Szoc.tv. 101. § (2) bekezdés c) pontja, valamint a 102.§ nem alkalmazható, ha az Szoc.tv.119.§ (2) bekezdése szerint jelzálogjog-bejegyzés történt a kötelezett ingatlanvagyonán.

11.2. Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti a jogosultat, illetve törvényes képviselőjét. Ha a felmondás jogszerűségét az ellátott, illetve törvényes képviselője, a térítési díjat, vagy az egyszeri hozzájárulást megfizető személy vitatja, az arról szóló értesítés kézhezvételétől számított nyolc napon belül az intézmény fenntartójához fordulhat. Ilyen esetben az ellátást változatlan feltételek mellett mindaddig biztosítani kell, amíg a Fenntartó, illetve a bíróság jogerős határozatot nem hoz.

11.3. Ha az intézményi jogviszonyt beutaló határozat alapozza meg, a jogviszonyt a beutaló szerv határozata szünteti meg.

11.4. Amennyiben az intézményvezető intézményi jogviszonyt az ellátást igénybevevő, illetve törvényes képviselője kérelmére szünteti meg, úgy az intézményi jogviszony megszűnésének időpontja minden esetben a felek megegyezése szerinti időpont. Ha az intézményi jogviszony megszüntetésére a Szoc.tv. 101.§ (1) bekezdés b) pontja szerint kerül sor, úgy az intézményi jogviszony megszüntetésének időpontja az intézményvezetőnek az intézményi jogviszony megszüntetésére vonatkozóan hozott értesítésében meghatározott időpont, mely nem lehet korábbi, mint a megszüntetésről szóló értesítés kézhezvételének napjától számított 30. nap. Amennyiben az ellátott másik intézményben történő elhelyezése indokolt a Szoc.tv. 109.§-ában foglaltakat kell alkalmazni. Az intézmény vezetője az áthelyezést különösen akkor kezdeményezheti, ha a jogosult

*a)* egészségi állapotának megváltozása miatt indokolt, vagy nem egészségi állapotának megfelelő intézménybe került elhelyezésre,

*b)* az adott intézményben állapotára tekintettel tovább nem rehabilitálható,

*c)* a házirendet többször, súlyosan megsérti és emiatt az érdekképviseleti fórum a jogosult áthelyezését javasolja.

Ha az intézményi jogviszonyt

- beutaló határozat alapozza meg, az áthelyezésről a beutaló szerv határozattal dönt,

- az intézményvezető intézkedése keletkezteti, az áthelyezéshez a jogosult, illetve törvényes képviselője és a másik intézmény vezetőjének közös megegyezése szükséges.

12.) Jelen megállapodás módosítására az intézményvezető és az ellátást igénybe vevő (törvényes képviselője) közös megegyezése alapján kerülhet sor.

13.) Az intézményi jogviszony megszűnése esetén az intézményvezető értesíti az ellátást igénybevevőjét, illetve törvényes képviselőjét

 a) a személyes használati tárgyak és a megőrzésre átvett értékek, vagyontárgyak elvitelének határidejéről, rendjéről és feltételeiről,

 b) az esedékes, illetve hátralékos térítési díj befizetési kötelezettségéről,

 c) az intézménnyel, illetve az jogosulttal (ellátott, ill. törvényes képviselő) szembeni követelésről, kárigényről, azok esetleges előterjesztési és rendezési módjáról.

14.) Az intézményvezető és az ellátást igénybe vevő (törvényes képviselője) kijelenti, hogy vitás kérdéseiket elsősorban tárgyalás útján rendezik. Jelen megállapodásban nem szabályozott kérdésekben a Szoc.tv. és a kapcsolódó jogszabályok, valamint a Polgári Törvénykönyvről szóló 2013. évi V. törvény rendelkezései az irányadók.

15.) Jelen megállapodást Felek elolvasás és értelmezés után, mint akaratukkal megegyezőt írták alá, melyből valamennyi aláíró 1-1 eredeti példányt kap.

Kelt: ……………………………………..

 .……………..………….. …………..………………. ……………..………………….

 ellátást igénybevevő törvényes képviselő az intézmény képviseletében

 Jóváhagyólag:

 ……………………………..

 intézményvezető

*\* (a megfelelő szövegrész aláhúzandó)*